****

**RAZPISNA DOKUMENTACIJA PO POSTOPKU ODDAJE NAROČILA MALE VREDNOSTI**

**PREDMET JAVNEGA NAROČILA:**

**» DOBAVA LABORATORIJSKIH REAGENTOV IN TESTOV TER ROKAVIC «**

Marec, 2023

**Naročnik: Zdravstveni dom dr. Julija Polca Kamnik**

**Novi trg 26, 1241 Kamnik**

Int. št. NMV 3/2023

Datum: 20.03.2023

1. **POVABILO K ODDAJI PONUDBE**

**Predmet javnega naročila: »Dobava laboratorijskih reagentov in testov ter rokavic«**

Naročnik vabi vse zainteresirane ponudnike, da na podlagi javnega naročila oddajo ponudbo za dobavo medicinsko potrošnega in laboratorijskega materiala, v skladu z Zakonom o javnem naročanju (Uradni list RS, št. 91/2015 in naslednji; v nadaljevanju: ZJN-3) in navodili za izdelavo ponudbe iz te razpisne dokumentacije.

Naročnik je glede na ocenjeno vrednost javnega naročila izbral postopek oddaje naročila male vrednosti.

Razpisna dokumentacija je ponudnikom dosegljiva tudi na spletni strani naročnika, na naslovu: <https://www.zdkamnik.si/predstavitev-zavoda/javna-narocila>.

Direktor

Sašo Rebolj, dr. med., spec. druž. med.

**Obrazec navodila OBR - 3\_0**

**1.1 PREDMET JAVNEGA NAROČILA**

Predmet javnega naročila je **»Dobava laboratorijskih reagentov in testov ter rokavic«** za potrebe Zdravstvenega doma dr. Julija Polca Kamnik.

Naročnik bo glede na merila, navedena v nadaljevanju teh navodil izbral enega, najbolj ugodnega ponudnika v vsakem sklopu, ki bo oddal dopustno ponudbo in bo z njim sklenil pogodbo o dobavi blaga, ki je predmet javnega naročila.

Javno naročilo je razdeljeno na sklope:

|  |  |
| --- | --- |
| **SKLOP** | **NAZIV SKLOPA** |
| Sklop 1 | Originalni reagenti, kontrole in kalibratorji, potrošni material vezani na aparat proizvajalca Roche |
| Sklop 2 | Testni lističi in kontrole |
| Sklop 3 | Rokavice, laboratorijske nitrilne |
| Sklop 4 | Rokavice, pregledne, lateks |
| Sklop 5 | Rokavice, kirurške |

**1. 2 VRSTA POSTOPKA**

Naročnik skladno z določili ZJN-3 (Uradni list RS, št. 91/15 in naslednji) izvaja postopek oddaje naročila male vrednosti.

**1.3 ROK IN NAČIN ODDAJE PONUDBE**

Ponudniki morajo ponudbe predložiti v informacijski sistem e-JN na spletnem naslovu <https://ejn.gov.si/> v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo e-JN), ki je del te razpisne dokumentacije in objavljen na spletnem naslovu [https://ejn.gov.si/](https://ejn.gov.si/mojejn).

Ponudnik se mora pred oddajo ponudbe registrirati na spletnem naslovu <https://ejn.gov.si/>, v skladu z Navodili za uporabo e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo. Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

Ponudba se šteje za pravočasno oddano, če jo naročnik prejme preko sistema e-JN <https://ejn.gov.si/> **najkasneje do 28.03.2023 do 09:00 ure.** Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.

Po preteku roka za predložitev ponudb ponudbe ne bo več mogoče oddati.

Dostop do povezave za oddajo elektronske ponudbe v tem postopku javnega naročila je objavljen na Portalu javnih naročil.

Če informacijski sistem e-JN za prejem prijav ali ponudb, ne deluje na način, ki omogoča oddajo prijav ali ponudb, naročnik podaljša rok za oddajo in odpiranje prijav ali ponudb za najmanj dva delovna dneva v primeru postopka oddaje naročila male vrednosti skladno z 39. členom ZJN-3, če so izpolnjeni vsi naslednji pogoji:

* elektronsko komunikacijsko sredstvo, ki ga uporablja naročnik (eJN), ne deluje v zadnjih 60 minutah pred iztekom roka, ki je določen za oddajo prijav ali ponudb;
* kandidat ali ponudnik naročnika o tem nemudoma obvesti, vendar najpozneje 30 minut po roku za oddajo prijav ali ponudb;
* upravitelj elektronskega komunikacijskega sredstva, ki ga uporablja naročnik, nedelovanje potrdi naročniku;
* kandidatu ali ponudniku ni uspelo oddati prijave oziroma ponudbe;
* odpiranje prejetih prijav ali ponudb se še ni izvedlo.

# **1.4 INFORMACIJE V ZVEZI Z ODPIRANJEM PONUDB**

Odpiranje ponudb bo potekalo avtomatično v informacijskem sistemu e-JN dne **28.03.2023** in se bo začelo **ob 10:00 uri** na spletnem naslovu <https://ejn.gov.si/>. Odpiranje poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, ter omogoči dostop do pdf dokumenta, ki ga ponudnik naloži v sistem e-JN pod razdelek »Predračun«. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

**2. NAVODILA PONUDNIKOM ZA IZDELAVO PONUDBE**

* 1. **PRAVNA PODLAGA**

Postopek oddaje predmetnega javnega naročila se izvaja na podlagi Zakona o javnem naročanju ZJN-3 (Uradni list RS št. 91/15 in naslednji in podzakonskih aktov, ki urejajo javna naročila ter v skladu z veljavno zakonodajo s področja, ki je predmet javnega naročila.

* 1. **DOSTOP DO RAZPISNE DOKUMENTACIJE**

Razpisno dokumentacijo lahko ponudniki dobijo na portalu javnih naročil in/ali spletnih straneh naročnika <https://www.zdkamnik.si/predstavitev-zavoda/javna-narocila>

Komunikacija s ponudniki o vprašanjih v zvezi z vsebino naročila in v zvezi s pripravo ponudbe poteka izključno preko portala javnih naročil.

Naročnik bo zahtevo za pojasnilo razpisne dokumentacije oziroma kakršnokoli drugo vprašanje v zvezi z naročilom štel kot pravočasno, v kolikor bo na portalu javnih naročil zastavljeno v roku, ki je naveden na portalu javnih naročil v objavi obvestila o javnem naročilu. Na zahteve za pojasnila oziroma druga vprašanja v zvezi z naročilom, zastavljena po tem roku, naročnik ne bo odgovarjal.

Naročnik sme v skladu z 67. členom ZJN-3 spremeniti ali dopolniti razpisno dokumentacijo. Tovrstne spremembe in dopolnitve bo naročnik izdal v obliki dodatkov k razpisni dokumentaciji. Vsak dodatek k razpisni dokumentaciji postane sestavni del razpisne dokumentacije. Kot del razpisne dokumentacije štejejo tudi vprašanja in odgovori, objavljeni na portalu javnih naročil.

1. 1. **JEZIK PONUDBE**

Ponudba in ostala dokumentacija (tudi vsa vprašanja, ki jih naročniku posreduje ponudnik), ki se nanaša na ponudbo, mora biti napisana v slovenskem jeziku. Zahtevana originalna potrdila oziroma izjave naj bodo prevedene v slovenski jezik.

* 1. **VARIANTNE PONUDBE**

Naročnik bo upošteval le ponudbe, ki upoštevajo razpisano varianto. Drugih variant naročnik ne dopušča in jih ne bo upošteval.

* 1. **VELJAVNOST, IZBOR IN STROŠKI PONUDBE**

Ponudba mora veljati najmanj 3 mesece po skrajnem roku za oddajo ponudb. V izjemnih okoliščinah bo naročnik lahko zahteval, da ponudniki podaljšajo čas veljavnosti ponudb za določeno dodatno obdobje.

Ponudnik nosi vse stroške, povezane s pripravo in predložitvijo ponudbe.

Naročnik bo izbral ponudnika po merilu, ki je opredeljeno v tej razpisni dokumentaciji. Naročnik si ob izpolnjenih pogojih iz 90. člena ZJN-3 pridržuje pravico, da ne izbere nobene ponudbe, oziroma, da z nobenim ponudnikom ne podpiše pogodbe o izvedbi naročila, in sicer brez povrnitve kakršnih koli stroškov ali škode.

Ponudba se bo štela za dopustno, če jo predloži ponudnik, za katerega ne obstajajo razlogi za izključitev in ki izpolnjuje pogoje za sodelovanje, njegova ponudba ustreza zahtevam in potrebam naročnika, določenih v tej dokumentaciji, prispe pravočasno, pri njej ni dokazano nedovoljeno dogovarjanje ali korupcija, naročnik jo ne oceni za neobičajno nizko in cena ne presega zagotovljenih sredstev naročnika.

V kolikor je v ponudbenem predračunu (excel tabela) pri postavkah naveden tudi proizvajalec ali naziv materiala je to zaradi ustreznejšega opisa materiala. Navedba je zgolj informativne narave in se lahko ponudi material, ki je enakovreden (68. člen ZJN-3).

* 1. **PONUDBENA CENA**

Cene v ponudbi morajo biti izražene v evrih (EUR) in morajo vključevati vse stroške, davke in morebitne popuste tako, da naročnika ne bremenijo kakršnikoli drugi stroški, povezani s predmetom javnega naročila. V kolikor ponudnik ponuja popust, ga mora vključiti v končno ponudbeno vrednost. Ponujene cene so fiksne in nespremenljive najmanj za čas trajanja pogodbe.

Če ponudnik v določenih obdobjih nudi blago, ki je predmet te pogodbe, po znižanih - akcijskih cenah, ki so ugodnejše od cen iz ponudbenega predračuna, mora naročnika o tem pisno seznaniti ter mu zagotoviti blago pod enakimi – akcijskimi pogoji. Če bo naročnik potreboval blago, ki ga ni zajel v specifikacijo, bo to blago naročil pri dobavitelju, po veljavnem ceniku izvajalca.

Ponudnik mora izpolniti vse postavke v predračunu. V kolikor ponudnik cene v posamezno postavko ne vpiše, se šteje, da predmetne postavke ne ponuja in tako ne izpolnjuje vseh zahtev naročnika iz predmetne razpisne dokumentacije.

## **ZAUPNOST PONUDBENE DOKUMNTACIJE**

Naročnik bo ponudniku zagotovil varovanje podatkov, ki so glede na določbe zakona, ki ureja varstvo osebnih podatkov, tajni podatki ali podatke, ki jih gospodarske družbe štejejo za tajne podatke ali poslovno skrivnost, ter jih bo ponudnik kot take označil.

Skladno s 35. členom ZJN-3, so javni podatki: specifikacije ponujenega blaga, storitve ali gradnje in količina iz te specifikacije, cena na enoto, vrednost posamezne postavke in skupna vrednost iz ponudbe ter vsi tisti podatki, ki so vplivali na razvrstitev ponudbe v okviru drugih meril. Te podatke je naročnik dolžan razkriti, ne glede na oznako, ki jo morebiti ponudnik doda na ponudbo.

* 1. **IZPOLNJEVANJE IN PREDLOŽITEV PONUDBENE DOKUMENTACIJA**

Ponudnik predloži izpolnjeno razpisno dokumentacijo, ki je ne sme črtati, popravljati ali kako drugače spreminjati. Ponudba ne sme vsebovati nobenih sprememb in dodatkov, ki niso v skladu z razpisno dokumentacijo.

Ponudnik naj pri pripravi ponudbe sledi naslednjim navodilom:

1. Ponudba mora biti podana na obrazcih, ki so sestavni del razpisne dokumentacije:

* Ponudba - OBR \_3\_1
* Predračun - OBR\_3\_2
* Predračuna - specifikacija Excel – OBR \_3\_3
* Vzorec pogodbe - OBR\_3\_4
* Pooblastila - OBR\_3\_5
* Pogoji dobave - OBR\_3\_6
* Lastništvo - OBR \_3\_i
* Izpolnjen, žigosan in podpisan ESPD

1. Če vsebina obrazca zahteva priloge, naj ponudnik le te oštevilči skladno z navodili v posameznem obrazcu in naj jih priloži za obrazcem, ki priloge zahteva.

Ponudnik v ponudbi priloži le dokumente, ki so navedeni v tej točki. Po pregledu ponudb bo naročnik lahko najugodnejšega ponudnika pozval k predložitvi dokazil, kot je navedeno za posameznim zahtevanim pogojem oziroma razlogom za izključitev.

Na poziv naročnika bo moral izbrani ponudnik v postopku javnega naročanja ali pri izvajanju javnega naročila, v roku osmih dni od prejema poziva, posredovati podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

Ponudba mora biti podpisana s strani zakonitega zastopnika ali osebe, ki je s pisnim pooblastilom pooblaščena za podpisovanje v imenu zakonitega zastopnika ponudnika, kar je razvidno iz priloženega pooblastila.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbi, resnični, in da priložena dokumentacija ustreza originalu. V nasprotnem primeru ponudnik naročniku odgovarja za vso škodo, ki mu je nastala.

* 1. **Obrazec predračun z navodilom za izpolnitev**

Glej navodila za izdelavo ponudbenega predračun.

**Obrazec ESPD (enotni evropski dokument v zvezi z oddajo javnega naročila)**

Obrazec ESPD predstavlja uradno izjavo gospodarskega subjekta, da zanj ne obstajajo razlogi za izključitev in da izpolnjuje pogoje za sodelovanje, hkrati pa zagotavlja ustrezne informacije, ki jih zahteva naročnik. Obrazec ESPD vključuje tudi uradno izjavo o tem, da bo gospodarski subjekt na zahtevo in brez odlašanja sposoben predložiti dokazila, ki dokazujejo neobstoj razlogov za izključitev oziroma izpolnjevanje pogojev za sodelovanje.

Navedbe v ESPD in/ali dokazila, ki ji predloži gospodarski subjekt, morajo biti veljavni.

Gospodarski subjekt naročnikov obrazec ESPD (datoteka XML) uvozi na spletni strani Portala javnih naročil/ESPD: <http://www.enarocanje.si/_ESPD/> in v njega neposredno vnese zahtevane podatke.

Izpolnjen in podpisan ESPD mora biti v ponudbi priložen za vse gospodarske subjekte, ki v kakršni koli vlogi sodelujejo v ponudbi (ponudnik, sodelujoči ponudniki v primeru skupne ponudbe, gospodarski subjekti, na katerih kapacitete se sklicuje ponudnik in podizvajalci).

Ponudnik, ki v sistemu e-JN oddaja ponudbo, naloži svoj ESPD v razdelek »ESPD – ponudnik«, ESPD ostalih sodelujočih pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži elektronsko podpisan ESPD v xml. obliki ali nepodpisan ESPD v xml. obliki, pri čemer se v slednjem primeru v skladu Splošnimi pogoji uporabe informacijskega sistema e-JN šteje, da je oddan pravno zavezujoč dokument, ki ima enako veljavnost kot podpisan.

Za ostale sodelujoče ponudnik v razdelek »ESPD – ostali sodelujoči« priloži podpisane ESPD v pdf. obliki, ali v elektronski obliki podpisan xml.

* 1. **SPREMEMBA IN UMIK PONUDBE**

Ponudnik sme umakniti ponudbo, jo dopolniti ali zamenjati do poteka roka za predložitev ponudbe. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.

**3.** **UGOTAVLJANJE SPOSOBNOSTI**

Pri preverjanju sposobnosti gospodarskega subjekta bo naročnik postopal skladno z določili 77. člena ZJN-3. Naročnik bo iz sodelovanja v postopku javnega naročanja izključil ponudnika, če pri preverjanju v skladu s 77., 79. in 80. členom ZJN-3 ugotovi ali je drugače seznanjen, da za ponudnika obstaja katerikoli od razlogov, navedenih v nadaljevanju v točki 3, ki se vežejo na izključitev.

Naročnik bo pred oddajo javnega naročila od ponudnika, katerega ponudbo bo preverjal, lahko zahteval, da predloži vsa dokazila ali del dokazil v zvezi z navedbami v ESPD. Podatke, ki se vodijo v uradnih evidencah, in ponudnik za njih ne bo predložil dokazila sam, bo naročnik preveril v uradni evidenci.

Ob predložitvi ponudbe bo naročnik namesto potrdil, ki jih izdajajo javni organi ali tretje osebe, v skladu z 79. členom ZJN-3 sprejel ESPD, ki predstavlja lastno izjavo.

Gospodarski subjekt mora v obrazcu ESPD navesti vse informacije, na podlagi katerih bo naročnik potrdila ali druge informacije pridobil v nacionalni bazi podatkov, ter v predmetnem obrazcu podati soglasje, da dokazila pridobi naročnik.

Ponudnik lahko potrdila iz Kazenske evidence priloži sam. Tako predložena potrdila morajo odražati zadnje stanje.

Gospodarski subjekt lahko dokazila o neobstoju razlogov za izključitev in dokazila o izpolnjevanju pogojev za sodelovanje teh navodil predloži tudi sam. Naročnik si pridržuje pravico do preveritve verodostojnosti predloženih dokazil pri podpisniku le-teh.

V kolikor ponudnik nima sedeža v Republiki Sloveniji in ne more pridobiti in predložiti zahtevnih dokumentov, ker država v kateri ima ponudnik svoj sedež ne izdaja takšnih dokumentov, jih je mogoče nadomestiti z zapriseženo izjavo, če pa ta v državi v kateri ima ponudnik svoj sedež ni predvidena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima ponudnik sedež.

Za skupne ponudbe in ponudbe s podizvajalci je potrebno upoštevati še točki - Skupna ponudba in Ponudba s podizvajalci, teh navodil.

**Razlogi za izključitev na podlagi prvega odstavka 75. člena ZJN-3 (Del III. v ESPD obrazcu)**

Naročnik bo iz sodelovanja v postopku javnega naročanja izključil ponudnika v primeru:

1. Če je bila gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, izrečena pravnomočna sodba, ki ima elemente kaznivih dejanj, naštetih v prvem odstavku 75. člena ZJN-3 (veza opredelitev v Kazenskem zakoniku).
2. Če gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan oddaje ponudbe ali prijave znaša 50 eurov ali več. Šteje se, da ponudnik ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave.
3. Če je gospodarski subjekt na dan, ko poteče rok za oddajo ponudb ali prijav, izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.
4. Če je v zadnjih treh letih pred potekom roka za oddajo ponudb ali prijav pristojni organ Republike Slovenije ali druge države članice ali tretje države pri njem ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.
5. Če ponudnik ne izpolnjuje veljavne obveznosti na področju okoljskega, socialnega in delovnega prava, ki veljajo v Republiki Sloveniji.
6. Če se je nad ponudnikom začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe, če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami.
7. Če je ponudnik zagrešil hujšo kršitev poklicnih pravil, zaradi česar je omajana njegova integriteta.
8. Če je ponudnik z drugimi gospodarskimi subjekti sklenil dogovor, katerega cilj ali učinek je preprečevati, omejevati ali izkrivljati konkurenco.
9. Če nasprotja interesov iz tretjega odstavka 91. člena ZJN-3 ni mogoče učinkovito odpraviti z drugimi, blažjimi ukrepi.
10. Če izkrivljanja konkurence zaradi predhodnega sodelovanja gospodarskih subjektov pri pripravi postopka javnega naročanja v skladu s 65. členom ZJN-3 ni mogoče učinkovito odpraviti z drugimi, blažjimi ukrepi.
11. Če so se pri ponudniku pri prejšnji pogodbi o izvedbi javnega naročila ali prejšnji koncesijski pogodbi, sklenjeni z naročnikom, pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ali so bile izvedene druge primerljive sankcije.
12. Če je ponudnik kriv dajanja resnih zavajajočih razlag pri dajanju informacij, zahtevanih zaradi preverjanja obstoja razlogov za izključitev ali izpolnjevanja pogojev za sodelovanje, ali če ni razkril teh informacij ali če ne more predložiti dokazil, ki se zahtevajo v skladu z 79. členom ZJN-3.
13. Če je ponudnik poskusil neupravičeno vplivati na odločanje naročnika ali pridobiti zaupne informacije, zaradi katerih bi lahko imel neupravičeno prednost v postopku javnega naročanja, ali iz malomarnosti predložiti zavajajoče informacije, ki bi lahko pomembno vplivale na odločitev o izključitvi, izboru ali oddaji javnega naročila.

**Pogoji za sodelovanje - ustreznost za opravljanje poklicne dejavnosti in ekonomsko finančni**

**položaj ponudnika**(Del IV. v ESPD obrazcu)

* Da je ponudnik registriran pri pristojnem organu in ima v svojem temeljnem aktu določene dejavnosti, ki so predmet javnega naročila
* Da ponudnik v zadnjih šestih (6) mesecih šteto najpozneje pred objavo javnega naročila ni imel blokiranih bančnih/transakcijskih računov.

**Skupna navedba za vse pogoje za sodelovanje**

Ponudnik mora podati izjavo, da izpolnjuje vse zahtevane pogoje za sodelovanje, navedene v razpisni dokumentaciji v zvezi z oddajo javnega naročila, na katero se sklicuje obvestilo. Pogoj mora izpolnjevati vsak gospodarski subjekt, ki bo vključen v izvedbo javnega naročila.

Ponudnik potrdi izpolnitev pogoja s predložitvijo ESPD obrazca.

**4.** **SKUPNA PONUDBA**

Pri javnem naročilu je dovoljena skupna ponudba več pogodbenih partnerjev. Ponudbi, kjer nastopa skupina ponudnikov, je potrebno predložiti pogodbo o izvedbi predmeta javnega naročila (partnersko pogodbo). V pogodbi mora biti naveden poslovodeči partner, ki bo od naročnika sprejemal obveznosti, navodila in lahko tudi plačila v imenu in za račun vseh sodelujočih, ter delež in vrsto storitev, ki jih opravlja posamezen partner. Pogodba mora jasno določati, da proti naročniku za celotno obveznost in za vsak njen del odgovarjajo vsi partnerji solidarno in vsak posebej v celoti. Ponudnik, ki nastopa v več kot eni ponudbi, ne glede na to, ali nastopa samostojno ali kot partner v skupni ponudbi, diskvalificira vse ponudbe, v katerih nastopa. Take ponudbe bodo izločene. Pri nobenem od ponudnikov v skupni ponudbi ne sme biti podan kateri izmed razlogov za izključitev, vsi ponudniki v skupni ponudbi morajo izpolnjevati pogoje glede ustreznosti za opravljanje poklicne dejavnosti ter glede ekonomske in finančnega položaja ponudnika iz teh navodil, kar pomeni, da morajo izpolnjevati pogoje in izpolniti obrazec ESPD za vsakega od ponudnikov iz skupne ponudbe.

**5. PODIZVAJALCI**

Ponudnik lahko del javnega naročila odda v podizvajanje. Podizvajalec je gospodarski subjekt, ki je pravna ali fizična oseba in za ponudnika, s katerim bo naročnik sklenil pogodbo o izvedbi javnega naročila, dobavlja blago ali izvaja storitev oz. gradnjo, ki je neposredno povezana s predmetom javnega naročila. Ponudnik, ki v izvedbo javnega naročila vključi enega ali več podizvajalcev, mora imeti ob sklenitvi pogodbe z naročnikom ali v času njenega izvajanja, sklenjene veljavne pogodbe s podizvajalci. Ponudnik v razmerju do naročnika v celoti odgovarja za izvedbo prejetega naročila, ne glede na število podizvajalcev, ki jih navede v svoji ponudbi. Naročnik mora zavrniti vsakega podizvajalca, če zanj obstajajo razlogi za izključitev iz prvega, drugega ali četrtega ter šestega odstavka 75. člena ZJN-3. V navodilih razpisne dokumentacije je določeno, da mora v primeru ponudbe s podizvajalcem, posamezen pogoj izpolnjevati vsak podizvajalec torej vsak gospodarski subjekt ali pa lahko pogoj izpolnjuje ponudnik. Za veljavnost ponudbe morajo vsi gospodarski subjekti - podizvajalci, k ponudbi predložiti izpolnjen ESPD obrazec.

**6. MERILO ZA IZBIRO NAJUGODNEJŠE PONUDBE**

Merilo za izbiro najugodnejše ponudbe je ekonomsko najugodnejša ponudba za predmet tega javnega naročila, ki se določi na podlagi cene oz. ponudbene vrednosti posameznega sklopa brez davka na dodano vrednost (DDV).

Naročnik bo oddal javno naročilo po ocenjevanju ponudb in, ko bo ugotovil, da so izpolnjeni pogoji, kot:

* da je ponudba skladna z zahtevami in pogoji, določenimi v razpisni dokumentaciji in,
* da pri ponudniku ne obstajajo razlogi za izključitev iz 75. člena ZJN-3.

Naročnik se lahko, ne glede na to, ali je takšno izključitev predvidel v dokumentaciji v zvezi z oddajo javnega naročila v skladu s šestim odstavkom 75. člena ZJN-3, odloči, da ne odda javnega naročila ponudniku, ki predloži ekonomsko najugodnejšo ponudbo, če kadarkoli do izdaje odločitve o javnem naročilu ugotovi, da je ponudnik kršil obveznosti okoljskega, delovnega in socialnega prava, če od datuma ugotovljene kršitve niso pretekla tri leta.

**7. PROTIKORUPCIJSKO DOLOČILO**

V postopku oddaje javnega naročila naročnik in ponudniki ne smejo pričenjati in izvajati dejanj, ki bi vnaprej določila izbor določene ponudbe, ali ki bi povzročila, da pogodba ne bi pričela veljati oziroma ne bi bila izpolnjena. Vsakršno lobiranje v postopkih oddaje javnih naročil je prepovedano.

**8. OBVESTILO O ODLOČITVI O ODDAJI NAROČILA**

Naročnik bo odločitev o oddaji naročila objavil na Portalu javnih naročil. Odločitev se šteje za vročeno z dnem objave na Portalu javnih naročil.

**9. ODSTOP OD IZVEDBE NAROČILA**

Naročnik lahko na podlagi osmega odstavka 90. člena ZJN-3 po sprejemu odločitve o oddaji naročila do sklenitve pogodbe odstopi od izvedbe javnega naročila iz utemeljenih razlogov, da predmeta javnega naročila ne potrebujejo več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila z izbranim ponudnikom nemogoča. V tem primeru bo naročnik v svoji odločitvi in o razlogih, zaradi katerih odstopa od izvedbe javnega naročila, pisno obvestil ponudnike.

**10. POGODBA**

V skladu s šestim odstavkom 14. člena Zakona o integriteti in preprečevanju korupcije (Uradni list RS, št. 69/11-UPB2; v nadaljevanju ZIntPK) je dolžan izbrani ponudnik na poziv naročnika, pred podpisom pogodbe, predložiti izjavo ali podatke o udeležbi fizičnih in pravnih oseb v lastništvu kandidata, vključno z udeležbo tihih družbenikov v ter o gospodarskih subjektih za katere se glede na določbe zakona, ki ureja gospodarske družbe, šteje, da so povezane družbe s kandidatom. Če bo ponudnik predložil lažno izjavo oziroma bo dal neresnične podatke o navedenih dejstvih, bo to imelo za posledico ničnost pogodbe.

Izbrani ponudnik mora pristopiti k podpisu pogodbe v roku 8 dni po prejemu pogodbe v podpis. V kolikor izbrani ponudnik ne podpiše pogodbe v roku, kakor tudi ne po pozivu, lahko naročnik šteje, da je ponudnik odstopil od ponudbe.

V skladu s šestim odstavkom 14. člena Zakona o integriteti in preprečevanju korupcije (Uradni list RS, št. 69/11-UPB2; v nadaljevanju ZIntPK) je dolžan izbrani ponudnik na poziv naročnika, pred podpisom pogodbe, predložiti izjavo ali podatke o udeležbi fizičnih in pravnih oseb v lastništvu kandidata, vključno z udeležbo tihih družbenikov v ter o gospodarskih subjektih za katere se glede na določbe zakona, ki ureja gospodarske družbe, šteje, da so povezane družbe s kandidatom. Če bo ponudnik predložil lažno izjavo oziroma bo dal neresnične podatke o navedenih dejstvih, bo to imelo za posledico ničnost pogodbe.

Izbrani ponudnik mora podpisati in vrniti naročniku pogodbo v roku 8 delovnih dni po prejemu s strani naročnika. Pogodba se bo pred podpisom vsebinsko prilagodila glede na to, ali bo izbrani ponudnik predložil skupno ponudbo, prijavil sodelovanje podizvajalcev in podobno.

**11.** **PRAVNO VARSTVO**

Zahtevek za revizijo lahko skladno z ZPVPJN vloži vsaka oseba, ki ima ali je imela interes za dodelitev javnega naročila in ji je ali bi ji lahko z domnevno kršitvijo nastala škoda.

Zahtevek za revizijo, ki se nanaša na vsebino objave, povabilo k oddaji ponudbe ali razpisno dokumentacijo, se lahko vloži najkasneje v roku desetih (10) delovnih dni od dneva:

* objave obvestila o javnem naročilu ali
* obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbor najugodnejšega ponudnika iz razpisne dokumentacije ali predhodno objavljenega obvestila o naročilu ali
* prejema povabila k oddaji ponudbe.

Zahtevek za revizijo mora biti obrazložen in mora vsebovati vse obvezne sestavine iz 15. člena ZPVPJN.

Zahtevek za revizijo se vloži preko portala eRevizija. Navodila za uporabo portala eRevizija: <https://www.portalerevizija.si/portal>.

Taksa v višini 2.000,00 EUR se vplača na TRR pri Ministrstvu za finance, odprt pri Banki Slovenije, Slovenska 35, 1505 Ljubljana, št. IBAN: SI56 0110 0100 0358 802 sklic 11 16110-7111290-XXXXXXLL (prvih šest številk je zaporedna številka objave na portalu javnih naročil, zadnji dve številki pomenita oznako leta).

Direktor:

Sašo Rebolj, dr. med., spec. druž. med.